Urdaibai Biosfera Erreserbak 22.000 hektarea ditu. Erreserban itsaslabarrak, mendiak, hondartzak, estuarioan elkartzen diren ibaiak eta lurpeko urak, leizeak, baso naturalak, biodibertsitate handia eta ondare geologiko ordezkaezin bat ditugu. Horiez gain, aztarnategi arkeologikoak, Erdi Aroko gazteluak eta dorretxeak, baserriak eta arrantza-portu txikiak daude. Halaber, eskaintza gastronomiko bikaina du, eta aisia-jarduerak egiteko aukera interesgarriak eskaintzen ditu: bizikletaz edo oinez egiteko bideak, surfinga eta birdinga, besteak beste.
Erreserba osatzen duten baliabide natural eta kulturalei eusteko eta biodibertsitatea eta garapen ekonomiko eta sozial iraunkorra sustatzeko, UNESCO erakundeak "Gizakia eta Biosfera" programan (MaB, "Man and Biosphere") txertatu zuen Urdaibai 1984an, Biosfera Erreserba deklaratu zuenean. Geroago, Eusko Legebiltzarrak 1989ko uztailaren 6an Urdaibai Biosfera Erreserba babestu eta antolatzeari buruzko 5/1989 Legea onartu zuenean, izendapen hori irmotu egin zen. Adierazitako legeak erregimen juridiko berezi bat ezartzen du eremu horretan gauzatu nahi diren ekintzentzat.
Ingurumen-arloko ikerketa eta hezkuntza
Aberastasun natural handiko erreserba da: 729 fauna-espezie, 821 flora-espezie, 86 habitat, interes geologikoko 52 leku, Kontserbazio Bereziko 3 Eremu (KBE) eta Hegaztientzako Babes Bereziko Eremu bat (HBBE). Eremu horiek Natura 2000 Sarean zerrenaduta daude. Natura-intereseko Ramsar Hezegunea da 1993. urtetik, eta galzoriko edo Batasunaren intereseko 85 espezie biltzen ditu.
15.000 urteko historia eta elkarbizitza izan da gizakiaren eta ingurune naturalaren artean, eta horrek ondare arkitektoniko, historiko, kultural eta artistiko garrantzitsua utzi du Urdaibain. Horren adierazgarri ditugu, besteak beste, honako hauek: Santimamiñeko leizea, Ereñozarreko gaztelua, Omako basoa, Euskara, Gernikako Arbola, errituak, ohiturak eta kondairak…
Plangintzako dokumentuak
Natura 2000 kontserbaziorako helburuen eta neurrien agiriak
Laida hondartzako duna- sistemaren berreskuratzea (Urdaibai) LIFE / NATURE / 000031 / ES
Euskal Autonomia Erkidegoko estuarioetan Batasunaren intereseko habitatak leheneratzea - LIFE08NAT/E/000055
Urdaibai entsegu-laborategia eta jardunbide egokien esportatzailea da garapen iraunkorreko ereduen ezarpenaren arloan. Horretarako, funtsezkoa da ekosistemek gizakiari eskaintzen dizkioten zerbitzuekiko errespetua sustatzea eta erreserbaren garapen sozioekonomiko iraunkorra, inguruneari buruzko ikerketa eta herritarren heziketa bultzatzea. Era horretan, hurrengo belaunaldiek arbasoen ondareaz gozatu ahal izango dute.
Urdaibai Biosfera Erreserbaren 2009-2015 Eperako Garapen Iraunkorrerako Estrategia (dokumentu ez ofiziala)
Jarduera sozioekonomikoen egokitzapen eta garapenerako egitaraua
Garteiz auzunean hondakin urak arazteko iragazki berdeen bidez aratze sistema naturala ezartzeko egitasmoa
Ezagutzen ez denak interesik ez duela eta balioesten ez dela premisatzat hartuta, bi ildo lantzen dira Urdaibain: ikerketa eta hezkuntza. Horien bidez, Urdaibai Biosfera Erreserbari esleitutako balioak sendotu, horien inguruko ezagutza-mailan sakondu edota ezagutza berriak eskuratu nahi dira.
Lehena datu zientifiko eta teknikoetan oinarrituta dago, eta euskarria da Urdaibai eremuan kudeaketarekin eta plangintzarekin zerikusia duten erabakiak hartzeko. Bigarrenarekin, berriz, lortutako datu zientifikoak eta teknikoak ikasleek, herritarrek oro har eta bisitariek erraz ulertzeko moduko hizkuntza batean azaltzen dira.
Arrano arrantzalea proiektua
Azken aldaketako data: 2015/03/03